MP (Lok Sabha) Pu Richard Vanlalhmangaiha'n Mizoram tan Sawrkar laipui a dawr,"814/2024-2025 Aizawl, 14.6.2024: Vawiin khan Pu Richard Vanlalhmangaiha, MP (Lok Sabha) chuan Pu Jyotiraditya M. Scindia, DoNER Minister hmuin, inkawmna hun tha tak an nei a, DoNER Minister hian Mizoram tih hmasawnna kawngah theih tawp a chhuah tur thu hrilh in project tha tak tak rawn theh lut turin Pu Richard a hi alo hrilh a ni. Vawiin vek khan Pu Richarda hian Gajendra Singh Shekhawat, Tourism Minister a hmu bawk a. Pu Shekhawat a hian Tourism tih hmasawnna kawngah theih tawp alo chhuah tur thu te, Project chhenfakawm tak tak siam tura a duhpui thu te a sawi. MP (Lok Sabha) Pu Richard Vanlalhmangaiha chuan Tourism tih hmasawna kawng a Mizoram chuan Potential an ngah thu te leh a bikin MP Model village atana a thlan tur chu Tourism lama promote a nih theih nan hma lakpuiah a sawm nghal bawk a ni. Anni bakah hian MP (Lok Sabha) hian Pu BL Verma, MoS Consumer Affairs, Food and Public Distribution, Pu Sarbananda Sonawal Minister of Ports, Shipping and Waterways, Pu Giriraj Singh Minister of Textiles, Pu Shivraj Singh Chauhan Minister of Agriculture and Farmers Welfare and Rural Development te pawh a lo hmu tawh a ni. Attachment Loading attachment...",Dated: 14 th Jun 24 2:11 PM,https://dipr.mizoram.gov.in/post/mp-lok-sabha-pu-richard-vanlalhmangaihan-mizoram-tan-sawrkar-laipui-a-dawr